<classify> Naibu Waziri wa Kilimo Maliasili Mifugo na Uvuvi, Dk. Makame Ali Ussi amesema Zanzibar ina uhaba wa rasilimali ya mchanga hivyo matumizi sahihi na mazuri yenye mpangilio yanahitajika kufanyika sasa.Alisema umakini zaidi katika matumizi ya mchanga unahitajika kwa sababu rasilimali hiyo ni kidogo huku matumizi yake kwa ujenzi wa nyumba na shughuli nyingine ukiendelea kufanyika kwa kiwango kikubwa.Kwa mfano alisema ni maeneo ya mkoa wa Kaskazini Unguja pekee ndiyo yanayozalisha mchanga huku ardhi iliyobakia ikiwa ni ya udongo na jiwe.Alisema yapo baadhi ya mashimo yanayozalisha mchanga yamefungwa baada ya kuchimbwa mchanga kinyume na utaratibu kiasi ya kuibuka kwa maji.Yapo baadhi ya mashimo ya mchanga yameathirika vibaya kiasi ya kutoa maji chini ya ardhi kutokana na kuchimbwa mchanga bila ya kuzingatia viwango na utaratibu wake, alisema.Alisema Zanzibar ni kisiwa na juhudi za makusudi za uhifadhi wa mazingira zinahitajika ili kuepuka athari zinazoweza kukifanya kisiwa hicho kutoweka.Baadhi ya wafanyabiashara wanaojishughulisha na masuala ya mchanga waliohojiwa waliitaka Serikali kuzingatia bei ya mchanga kutokana na maeneo halisi wanayoishi wananchi.Kwa mfano Sheha wa kisiwa cha Tumbatu, Hassan Issa alisema wananchi wake wanatumia sh.600, 000 kununua tani moja ya mchanga kutoka Donge na kuisafirisha kwa boti kuvuka bahari hadi Tumbatu.Mchanga wa kujenga nyumba kwa wananchi wa kisiwa cha Tumbatu umegeuka kama dhahabu... kwa sababu haupatikani kwa bei ya kawaida,alisema.Mmoja wa wafanyabiashara anayechukua mchanga na kupeleka katika miradi ya ujenzi alitaka utaratibu wa utoaji wa vibali kuangaliwa upya na kutolewa hadi siku za Jumamosi na Jumapili.Utoaji wa vibali vya mchanga unatakiwa ubadilishwe na utafutiwe utaratibu mwingine ili kutuwezesha hadi Jumamosi na Jumapili kuchota mchanga na kusambaza katika miradi mikubwa ya ujenzialisema dereva Abrahman Juma.Zanzibar ina uhaba mkubwa wa rasilimali ya mchanga na kusababisha baadhi ya miradi mingi ya ujenzi wa shule na majengo ya Serikali kudorora na kuchukua muda mwingi tofauti na ratiba yake ya kumalizika.  <topic>: KITAIFA 